Document ID: 32014R1160

Title and Content:
ΚΑΝΟΝΙΣΜΌΣ (ΕΕ) αριθ. 1160/2014 ΤΗΣ ΕΠΙΤΡΟΠΉΣ της 30ής Οκτωβρίου 2014 για την τροποποίηση του παραρτήματος II του κανονισμού (ΕΚ) αριθ. 998/2003 του Ευρωπαϊκού Κοινοβουλίου και του Συμβουλίου όσον αφορά τον πίνακα χωρών και εδαφών (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 998/2003 του Ευρωπαϊκού Κοινοβουλίου και του Συμβουλίου, της 26ης Μαΐου 2003, για τους υγειονομικούς όρους που εφαρμόζονται στις μη εμπορικού χαρακτήρα μετακινήσεις ζώων συντροφιάς και για την τροποποίηση της οδηγίας 92/65/ΕΟΚ του Συμβουλίου (1), και ιδίως τα άρθρα 10 και 19, Εκτιμώντας τα ακόλουθα: (1) Ο κανονισμός (ΕΚ) αριθ. 998/2003 καθορίζει τους υγειονομικούς όρους που εφαρμόζονται στις μη εμπορικού χαρακτήρα μετακινήσεις ζώων συντροφιάς και θεσπίζει τους κανόνες που διέπουν τους ελέγχους αυτών των μετακινήσεων. (2) Στο μέρος Γ του παραρτήματος II του κανονισμού (ΕΚ) αριθ. 998/2003 απαριθμούνται οι τρίτες χώρες και τα εδάφη που είναι απαλλαγμένα από τη λύσσα, καθώς και οι τρίτες χώρες και τα εδάφη για τα οποία έχει αποδειχθεί ότι ο κίνδυνος μετάδοσης λύσσας στην Ένωση, λόγω μη εμπορικού χαρακτήρα μετακινήσεων ζώων συντροφιάς από τις εν λόγω τρίτες χώρες και εδάφη, δεν είναι υψηλότερος από τον κίνδυνο που εγκυμονούν οι μετακινήσεις αυτές μεταξύ κρατών μελών. (3) Μια τρίτη χώρα, για να περιληφθεί στον πίνακα αυτό, πρέπει να αποδείξει την κατάστασή της ως προς τη λύσσα, καθώς και ότι συμμορφώνεται με ορισμένες απαιτήσεις που αφορούν την κοινοποίηση υπονοιών περί λύσσας, το σύστημα επιτήρησης, τη δομή και την οργάνωση των κτηνιατρικών της υπηρεσιών, την εφαρμογή όλων των κανονιστικών μέτρων για την πρόληψη και την έλεγχο της λύσσας και τους κανονισμούς που διέπουν την εμπορία αντιλυσσικών εμβολίων. (4) Η πρώην Γιουγκοσλαβική Δημοκρατία της Μακεδονίας υπέβαλε στοιχεία για την κατάστασή της ως προς τη λύσσα, καθώς και στοιχεία σχετικά με την τήρηση των απαιτήσεων του κανονισμού (ΕΚ) αριθ. 998/2003. Από την αξιολόγηση των στοιχείων αυτών προκύπτει ότι η πρώην Γιουγκοσλαβική Δημοκρατία της Μακεδονίας συμμορφώνεται με τις σχετικές απαιτήσεις που προβλέπονται στον εν λόγω κανονισμό και, ως εκ τούτου, θα πρέπει να περιληφθεί στον πίνακα του μέρους Γ του παραρτήματος II του κανονισμού (ΕΚ) αριθ. 998/2003. (5) Συνεπώς, ο κανονισμός (ΕΚ) αριθ. 998/2003 θα πρέπει να τροποποιηθεί αναλόγως. (6) Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο μέρος Γ του παραρτήματος II του κανονισμού (ΕΚ) αριθ. 998/2003, παρεμβάλλεται η ακόλουθη καταχώριση μεταξύ των καταχωρίσεων για την Αγία Λουκία και το Μοντσεράτ: «MK … πρώην Γιουγκοσλαβική Δημοκρατία της Μακεδονίας» Άρθρο 2 Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 30 Οκτωβρίου 2014.

Classification Labels:
1934
311
986
703
36
2394

Label Descriptions:
{"1934": "Πολιτική για την υγεία", "311": "ΥΓΕΙΑ", "986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ", "2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 2442
3160
5781
2479
4690
122
8278
614
3156
914
2711
5877

EuroVoc IDs (Expanded): 2442
3160
5781
2479
4690
122
8278
614
3156
914
2711
5877

Dataset Source: meu

Split: test